02010R1151 — LV — 13.06.2017 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS REGULA (ES) Nr. 1151/2010 (2010. gada 8. decembris), ar ko attiecībā uz kvalitātes ziņojumu nosacījumiem un struktūru, kā arī datu nosūtīšanas tehnisko formātu īsteno Eiropas Parlamenta un Padomes Regulu (EK) Nr. 763/2008 par iedzīvotāju un mājokļu skaitīšanu (Dokuments attiecas uz EEZ) (OV L 324, 9.12.2010., 1. lpp)

Grozīta ar:









▼B

KOMISIJAS REGULA (ES) Nr. 1151/2010

(2010. gada 8. decembris),

ar ko attiecībā uz kvalitātes ziņojumu nosacījumiem un struktūru, kā arī datu nosūtīšanas tehnisko formātu īsteno Eiropas Parlamenta un Padomes Regulu (EK) Nr. 763/2008 par iedzīvotāju un mājokļu skaitīšanu

(Dokuments attiecas uz EEZ)







1. pants

Priekšmets

Šī regula paredz nosacījumus un struktūru kvalitātes ziņojumiem, kas dalībvalstīm ir jāiesniedz par to datu kvalitāti, kurus tās nosūta Komisijai (Eurostat) no saviem iedzīvotāju un mājokļu uzskaites datiem par 2011. pārskata gadu, kā arī datu nosūtīšanas tehnisko formātu, lai izpildītu Regulas (EK) Nr. 763/2008 prasības.

2. pants

Definīcijas

Šajā regulā izmanto Regulā (EK) Nr. 763/2008, kā arī Komisijas Regulā (EK) Nr. 1201/2009 ( 1 ) un Komisijas Regulā (ES) Nr. 519/2010 ( 2 ) noteiktās definīcijas un tehniskās specifikācijas. Piemēro arī šādas definīcijas:

(1) “statistiska vienība” ir novērojamā pamatvienība, t. i., fiziska persona, mājsaimniecība, ģimene, dzīvojamās telpas vai tradicionāls mājoklis;

(2) “individuāla uzskaite” nozīmē, ka informācija par katru statistiskas vienību tiek iegūta tā, ka vienību raksturlielumus var reģistrēt atsevišķi un šķērsklasificēt ar citiem raksturlielumiem;

(3) “vienlaicīgums” nozīmē, ka skaitīšanā iegūtā informācija attiecas uz to pašu laika posmu (atskaites datums);

(4) “vispusīgums konkrētā teritorijā” nozīmē, ka datus sniedz par visām statistiskajām vienībām konkrētas teritorijas robežās. Ja statistiskās vienības ir personas, “vispusīgums konkrētā teritorijā” nozīmē, ka sniedz datus, kam pamatā ir informācija par visām personām, kuru pastāvīgā dzīvesvieta ir konkrētajā teritorijā (iedzīvotāju kopskaits);

(5) “mazo teritoriju datu pieejamība” ir datu pieejamība attiecībā uz mazām ģeogrāfiskām teritorijām un statistisko vienību mazām grupām;

(6) “definēts periodiskums” ir spēja veikt skaitīšanu regulāri katras desmitgades sākumā, ietverot reģistru nepārtrauktību;

(7) “iedzīvotāju mērķgrupa” ir visu statistisko vienību kopums konkrētā ģeogrāfiskā teritorijā atskaites datumā, par ko jāsniedz ziņojums par vienu vai vairākiem konkrētiem tematiem. Iedzīvotāju mērķgrupā tieši vienreiz ir pārstāvēta katra atbilstīgā statistiskā vienība;

(8) “aprēķinātā iedzīvotāju mērķgrupa” ir iedzīvotāju mērķgrupas maksimāli precīzākais aptuvenais aprēķins. Aprēķināto iedzīvotāju mērķgrupu veido uzskaites iedzīvotāji, kam pieskaita pārāk šauru aptvērumu un no kā atņem pārāk plašu aptvērumu;

(9) “uzskaites iedzīvotāji” ir statistisko vienību kopums, kas faktiski ir atspoguļots skaitīšanas rezultātos attiecībā uz vienu vai vairākiem konkrētiem tematiem konkrētā iedzīvotāju mērķgrupā. Uzskaites iedzīvotāju datu ieraksti ir datu ieraksti datu avotā attiecībā uz konkrētu iedzīvotāju mērķgrupu, ietverot visus attiecinātos ierakstus, bet izņemot visus dzēstos ierakstus. Ja datu avots metodiski ietver datu ierakstus attiecībā tikai uz statistisko vienību paraugu tā aprēķinātajā iedzīvotāju mērķgrupā, uzskaites iedzīvotāji papildus paraugā ietvertajām statistiskajām vienībām ietver arī statistisko vienību papildu kopumu;

(10) “statistisko vienību papildu kopums” ir to statistisko vienību kopums, kurš iekļauts aprēķinātajā iedzīvotāju mērķgrupā, bet par kuru datu avots neietver datu ierakstus, piemērotās paraugu metodikas dēļ;

(11) “aptvēruma novērtējums” ir pētījums par atšķirību starp konkrētu iedzīvotāju mērķgrupu un tās uzskaites iedzīvotājiem;

(12) “pēcuzskaites izpēte” ir izpēte, ko aptvēruma un satura novērtēšanas vajadzībām veic drīz pēc uzskaites;

(13) “pārāk šaurs aptvērums” ir visu statistisko vienību kopums, kas iekļauts konkrētā iedzīvotāju mērķgrupā, bet nav iekļauts attiecīgajā uzskaites iedzīvotāju grupā;

(14) “pārāk plašs aptvērums” ir visu statistisko vienību kopums, kas iekļauts uzskaites iedzīvotāju grupā un ko izmanto, lai ziņotu par konkrētu iedzīvotāju mērķgrupu, tai nepiederot šai iedzīvotāju mērķgrupai;

(15) “ierakstu attiecināšana” ir mākslīga, bet ticama datu ieraksta attiecināšana tieši uz vienu ģeogrāfisko teritoriju vissīkāk iedalītajā ģeogrāfiskajā līmenī, kam izstrādā uzskaites datus, un šī datu ieraksta iekļaušana datu avotā;

(16) “ieraksta dzēšana” ir tāda datu ieraksta dzēšana vai ignorēšana, kas ietverts datu avotā, kuru izmanto attiecībā uz konkrētu iedzīvotāju mērķgrupu, bet kurš nesniedz nekādu derīgu informāciju par nevienu statistisku vienību iedzīvotāju mērķgrupā;

(17) “atsevišķa punkta attiecināšana” ir mākslīgas, bet ticamas informācijas ievietošana datu ierakstā, kurš jau ir datu avotā, bet kurā nav šīs informācijas;

(18) “datu avots” ir statistisko vienību un/vai ar statistiskajām vienībām saistītu notikumu datu ierakstu kopums, kas ir pamatā skaitīšanas datu iegūšanai par vienu vai vairākiem konkrētiem tematiem attiecībā uz konkrētu iedzīvotāju mērķgrupu;

(19) “uz reģistru pamatoti dati” ir dati, kas ir reģistrā vai iegūti no reģistra;

(20) “uz anketu pamatoti dati” ir dati, kas sākotnēji ir iegūti no respondentiem, izmantojot anketu saistībā ar tādu statistikas datu apkopošanu, kuri attiecas uz konkrētu laika posmu;

(21) “reģistrs” ir repozitorijs, kas glabā informāciju par statistiskajām vienībām un ko tieši atjauno tādu notikumu gaitā, kuri skar statistiskās vienības;

(22) “ierakstu saistīšana” ir informācijas no dažādiem datu avotiem apvienošanas process, salīdzinot ierakstus attiecībā uz atsevišķām statistiskām vienībām un apvienojot informāciju par katru statistisko vienību, ja vienība, uz ko attiecas ieraksti, ir viena un tā pati;

(23) “ierakstu saskaņošana” ir ierakstu saistīšana, ja visi saskaņotie datu avoti ir ietverti reģistros;

(24) “datu iegūšana” ir uzskaites informācijas iegūšanas process no informācijas, kas ietverta reģistrā un attiecas uz atsevišķām statistiskām vienībām;

(25) “kodēšana” ir informācijas pārveidošana kodos, kuri atspoguļo klasificēšanas shēmas kategorijas;

(26) “identificējošais mainīgais” ir mainīgais datu avota vai jebkura statistisko vienību saraksta datu ierakstos, un to izmanto

— lai novērtētu, vai datu avots (vai statistisko vienību saraksts) neietver vairāk par vienu datu ierakstu, kas attiecas uz katru statistisko vienību, un/vai

— saistībā ar ierakstu saistīšanu;

(27) “tveršana” ir process, kuru izmanto, lai apkopotos datus pārvērstu mašīnlasāmā formā;

(28) “ierakstu labošana” ir datu ierakstu pārbaudīšanas un izmainīšanas process, lai ieraksti būtu ticami, tai pašā laikā saglabājot šo ierakstu būtiskākās daļas;

(29) “mājsaimniecības datu izveidošana” ir privātas mājsaimniecības noteikšana saskaņā ar mājsaimniecības un mājokļa jēdzienu, kas definēts Regulas (EK) Nr. 1201/2009 pielikuma tematā “Mājsaimniecības statuss”;

(30) “ģimenes datu izveidošana” ir ģimenes noteikšana, pamatojoties uz informāciju par to, vai personas dzīvo vienā un tajā pašā mājsaimniecībā, bet neietverot informāciju vai ietverot nepilnīgu informāciju par ģimeniskajām saistībām starp šīm personām. Termins “ģimene” Regulas (EK) Nr. 1201/2009 pielikumā ir noteikts kā “ģimenes kodols” tematā “Ģimenes statuss”;

(31) “informācijas trūkums par vienību” ir nespēja apkopot jebkādu informāciju par statistisko vienību, kas iekļauta uzskaites iedzīvotāju grupā;

(32) “informācijas trūkums par atsevišķu punktu” ir nespēja apkopot datus par vienu vai vairākiem konkrētiem tematiem attiecībā uz statistisko vienību, kas iekļauta uzskaites iedzīvotāju grupā, lai gan datus vismaz par vienu citu tematu ir iespējams apkopot attiecībā uz šo statistisko vienību;

(33) “statistikas izpaušanas kontrole” ir metodes un procesi, ko piemēro, lai maksimāli mazinātu informācijas par atsevišķām statistiskām vienībām izpaušanas risku, vienlaikus izpaužot pēc iespējas plašāku statistikas informāciju;

(34) “aprēķins” ir statistikas aprēķins vai aprēķini, izmantojot matemātisku formulu un/vai algoritmu, ko piemēro pieejamajiem datiem;

(35) “variāciju koeficients” ir standarta kļūda (statistikas novērtējuma variācijas kvadrātsakne), ko dala ar paredzamo statistikas novērtējuma vērtību;

(36) “paraugpieņēmuma kļūda” ir kļūda, kas radusies to pieņēmumu dēļ, kuri ir pamatā aprēķinam un kuri ietver nenoteiktību vai detalizētu datu trūkumu;

(37) “datu struktūras definīcija” ir strukturālu metadatu kopums, kas saistīts ar datu kopumu, kurš ietver informāciju par to, kā jēdzieni ir saistīti ar pasākumiem, izmēriem un hiperkubu raksturpazīmēm, kopā ar informāciju par datu atspoguļošanu un saistītajiem aprakstošajiem metadatiem.

3. pants

Metadati un kvalitātes ziņojumi

1. Dalībvalstis līdz 2014. gada 31. martam nosūta Komisijai (Eurostat) pamatinformāciju, kas noteikta šīs regulas I pielikumā, kā arī ar kvalitāti saistītos datus un metadatus, kuri noteikti šīs regulas II un III pielikumā, atsaucoties uz saviem iedzīvotāju un mājokļu uzskaites datiem par 2011. pārskata gadu, kā arī datiem un metadatiem, kas Komisijai (Eurostat) ir nosūtīti saskaņā ar Regulu (ES) Nr. 519/2010.

2. Lai nodrošinātu atbilstību 1. punkta prasībām, dalībvalstis veic aptvēruma novērtējumu par saviem iedzīvotāju un mājokļu uzskaites datiem par 2011. pārskata gadu, kā arī novērtējumu attiecībā uz datu ierakstu attiecināšanu un dzēšanu.

3. Saistībā ar šo regulu attiecībā uz references metadatu (ietverot kvalitātes datus) izstrādi un apmaiņu piemēro Regulu (EK) Nr. 223/2009 ( 3 ) un Euro SDMX metadatu struktūru, kas noteikta Komisijas Ieteikumā 2009/498/EK ( 4 ).

4. pants

Datu avoti

Jebkurš datu avots var sniegt informāciju, kas nepieciešama, lai izpildītu Regulas (EK) Nr. 763/2008 prasības, it sevišķi, lai

— nodrošinātu atbilstību galvenajām pazīmēm, kuras uzskaitītas Regulas (EK) Nr. 763/2008 2. panta i) apakšpunktā un noteiktas 2. panta 2.–6. punktā,

— atspoguļotu iedzīvotāju mērķgrupu,

— ņemtu vērā attiecīgās tehniskās specifikācijas, kas noteiktas Regulā (EK) Nr. 1201/2009, un

— veicinātu datu sniegšanu saistībā ar statistikas datu programmu, kā noteikts Regulā (ES) Nr. 519/2010.

5. pants

Piekļuve attiecīgajai informācijai

Pēc Komisijas (Eurostat) pieprasījuma dalībvalstis nodrošina Komisijai (Eurostat) piekļuvi jebkādai informācijai, kas attiecas uz nosūtīto datu un metadatu kvalitātes novērtējumu, kā paredzēts Regulā (ES) Nr. 519/2010, izņemot jebkādu mikrodatu un konfidenciālu datu nosūtīšanu Komisijai un glabāšanu Komisijā.

6. pants

Datu nosūtīšanas tehniskais formāts

Datu un metadatu par 2011. pārskata gadu nosūtīšanas tehniskais formāts ir statistikas datu un metadatu apmaiņas (SDMX) formāts. Dalībvalstis nosūta nepieciešamos datus, nodrošinot atbilstību datu struktūras definīcijām un saistītajām tehniskajām specifikācijām, ko sniegusi Komisija (Eurostat). ►M1 Dalībvalstis glabā datus un metadatus par 2011. pārskata gadu līdz 2035. gada 1. janvārim. Dalībvalstīm pēc 2025. gada 1. janvāra nav pienākuma grozīt vai labot šos datus. Ja dalībvalstīs izlemj par grozījumiem vai labojumiem, tās pirms to ieviešanas informē Komisiju (Eurostat). ◄

7. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS

Pamatinformācija

Pamatinformācijas par iedzīvotāju un mājokļu skaitīšanu, kas veikta dalībvalstīs attiecībā uz 2011. pārskata gadu, struktūrai ir turpmāk uzskaitītās iedaļas.

1. PĀRSKATS

1.1. Tiesiskais pamatojums

1.2. Atbildīgās struktūras

1.3. Atsauces uz citu attiecīgo dokumentāciju (piemēram, valstu kvalitātes ziņojumiem) (pēc izvēles)

2. DATU AVOTI ( 5 )

2.1. Datu avotu klasifikācija saskaņā ar Regulas (EK) Nr. 763/2008 4. panta 1. punktu

2.2. Datu avotu saraksts 2011. gada uzskaitei ( 6 )

2.3. Formāts — “datu avoti x temati”

2.4. Kādā mērā datu avoti atbilst galvenajām pazīmēm, kas noteiktas Regulas (EK) Nr. 763/2008 4. panta 4. punktā

2.4.1. Individuāla uzskaite

2.4.2. Vienlaicīgums

2.4.3. Vispusīgums konkrētā teritorijā

2.4.4. Mazo teritoriju datu pieejamība

2.4.5. Definēts periodiskums

3. SKAITĪŠANAS CIKLS

3.1. Atskaites datums saskaņā ar Regulas (EK) Nr. 763/2008 5. panta 1. punktu

3.2. Datu apkopošanas sagatavošana un izpilde

3.2.1. Uz anketu pamatoti dati

3.2.1.1. Anketu izstrāde un testēšana (ietverot galīgo anketu kopijas)

3.2.1.2. Jebkādu adrešu sarakstu sagatavošana, sagatavošanās darbam uz vietas, kartografēšana, publicitāte

3.2.1.3. Datu apkopošana (ietverot darbu uz vietas)

3.2.2. Uz reģistru pamatoti dati

3.2.2.1. Jaunu reģistru izstrāde laikposmam no 2001. gada un turpmāk (ja vajadzīgs)

3.2.2.2. Esošo reģistru pārstrādāšana attiecībā uz laikposmu no 2001. gada un turpmāk (ietverot izmaiņas reģistru saturos, uzskaites iedzīvotāju pielāgošanu, definīciju un/vai tehnisko specifikāciju pielāgošanu) (ja vajadzīgs)

3.2.2.3. Reģistru uzturēšana (attiecībā uz katru reģistru, ko izmanto 2011. gada uzskaitē), ietverot

— reģistra saturu (reģistrētās statistiskās vienības un informācija par statistiskajām vienībām, jebkādu ierakstu labojumi un/vai atsevišķu punktu iekļaušana reģistrā);

— administratīvo atbildību;

— juridiskās saistības reģistrēt informāciju, stimulus patiesas informācijas sniegšanai vai iespējamos iemeslus nepatiesas informācijas sniegšanai;

— ziņojumu kavējumus, it sevišķi juridiskus/oficiālus kavējumus, datu reģistrēšanas kavējumus, novēlotus ziņojumus;

— nereģistrēšanas gadījumu, ierakstu neizsvītrošanas, kā arī vairākkārtējas reģistrēšanas novērtējumu un novēršanu;

— jebkādu būtisku reģistru pārskatīšanu, kas skar 2011. gada uzskaites datus, un reģistru pārskatīšanas periodiskumu;

— stabilitāti (informācijas par laika gaitā reģistrētajiem iedzīvotājiem salīdzināmību) (pēc izvēles);

— izmantošanu, ietverot “reģistru statistisko izmantošanu citiem nolūkiem, nevis uzskaitei” un “reģistru izmantošanu citiem nolūkiem, nevis statistiskiem mērķiem (piemēram, administratīviem nolūkiem)”.

3.2.2.4. Ierakstu saskaņošana (ietverot identificējošo(-os) mainīgo(-os), ko izmanto ierakstu saistīšanā)

3.2.2.5. Datu iegūšana

3.3. Apstrāde un novērtēšana

3.3.1. Datu apstrāde (ietverot tveršanu, kodēšanu, identificējošo(-os) mainīgo(-os), ierakstu labošanu, ierakstu attiecināšanu, ierakstu dzēšanu, aprēķinus, ierakstu saistīšanu, arī identificējošo(-os) mainīgo(-os), ko izmanto ierakstu saistīšanai, kā arī mājsaimniecību un ģimeņu datu izstrādei)

3.3.2. Kvalitātes un aptvēruma novērtējums, pēcuzskaites izpēte(-es) (ja vajadzīgs), datu galīgā apstiprināšana

3.4. Izplatīšana (izplatīšanas kanāli, statistiskās konfidencialitātes nodrošināšana, ietverot statistikas izpaušanas kontroli)

3.5. Rentabilitātes nodrošināšanas pasākumi









II PIELIKUMS

Ar kvalitāti saistīti dati un metadati

Ar kvalitāti saistīti dati un metadati par datu avotiem un tematiem ietver turpmāk uzskaitītos punktus.

1. ATTIECINĀMĪBA

1.1. Datu avotu piemērotība

Dalībvalstīm ir jāziņo par datu avotu piemērotību, it sevišķi par ietekmi, ko rada jebkāda būtiska novirze no iedzīvotāju un mājokļu skaitīšanas datu galvenajām pazīmēm un/vai no vajadzīgajām definīcijām un jēdzieniem, ja tas būtiski pasliktina nosūtīto datu atbilstīgu izmantošanu.

1.2. Pabeigtība

Turpmākie dati ir jāsniedz attiecībā uz

— visām ģeogrāfiskajām teritorijām šādos līmeņos: valsts līmenī, NUTS 1, NUTS 2;

— visiem hiperkubiem ( 7 ) un visiem sākotnējiem robežsadalījumiem (7) : — (1) visu “nepieejamo” īpašo šūnas vērtību skaits, (2) “nepieejamo” īpašo šūnas vērtību skaits, kuras atzīmētas kā “neticamas”, (3) “nepieejamo” īpašo šūnas vērtību skaits, kuras atzīmētas kā “konfidenciālas”, (4) skaitlisko šūnas vērtību skaits, kuras atzīmētas kā “neticamas”.

2. PRECIZITĀTE

Šāda informācija:

— ir jāsniedz attiecībā uz katru datu avotu (2.1. iedaļa) un katru tematu (2.2. iedaļa), atsaucoties uz personu skaitu ( 8 ), un

— to var sniegt attiecībā uz datu avotiem (2.1. iedaļa) un tematiem (2.2. iedaļa), atsaucoties uz tādu statistisko vienību skaitu, kas nav personas (pēc izvēles).

2.1. Datu avoti ( 9 )

Dati, kas paredzēti 2.1.1. punktā, ir jāsniedz attiecībā uz visām ģeogrāfiskajām teritorijām šādos līmeņos: valsts līmenī, NUTS 1, NUTS 2. Paskaidrojošie metadati, kas paredzēti 2.1.2. punktā, ir jāsniedz valsts līmenī.

2.1.1. Dati

(1) Uzskaites iedzīvotāji: aprēķinātās iedzīvotāju mērķgrupas absolūtā vērtība un procentuālā attiecība.

(2) Aprēķinātā iedzīvotāju mērķgrupa ( 10 ): absolūtā vērtība.

(3) Pārāk šaurs aptvērums (aprēķināts): uzskaites iedzīvotāju absolūtā vērtība un procentuālā attiecība.

(4) Pārāk plašs aptvērums (aprēķināts): uzskaites iedzīvotāju absolūtā vērtība un procentuālā attiecība.

(5) Visu ierakstu attiecināšanu skaits ( 11 ): uzskaites iedzīvotāju absolūtā vērtība un procentuālā attiecība.

(6) Visu ierakstu dzēšanu skaits ( 12 ): uzskaites iedzīvotāju absolūtā vērtība un procentuālā attiecība.

(7) Papildus attiecībā uz paraugiem: statistisko vienību papildu kopums ( 13 ): absolūtā vērtība.

(8) Neattiecinātu ierakstu skaits datu avotā attiecībā uz statistiskajām vienībām, kuras ietilpst iedzīvotāju mērķgrupā: absolūtā vērtība ( 14 ), uzskaites iedzīvotāju procentuālā attiecība (14) , aprēķinātās iedzīvotāju mērķgrupas procentuālā attiecība ( 15 ) un datu avotā neiekļauto ierakstu procentuālā attiecība (pirms jebkura ieraksta dzēšanas) ( 16 )

(9) Papildus attiecībā uz datu avota ( 17 ) datiem, kuru pamatā ir anketas: informācijas trūkums par vienību (pirms ieraksta attiecināšanas): uzskaites iedzīvotāju absolūtā vērtība un procentuālā attiecība.

2.1.2. Paskaidrojošie metadati

Paskaidrojošajos metadatos ir ietverti apraksti attiecībā uz

— darbību, lai novērtētu pārāk šauru aptvērumu un pārāk plašu aptvērumu, kā arī informāciju par aprēķinu kvalitāti attiecībā uz pārāk šauru un pārāk plašu aptvērumu;

— jebkuru metodi, ko izmanto, lai attiecinātu vai dzēstu ierakstus par statistiskajām vienībām;

— jebkuru metodi, ko piemēro, lai novērtētu datu ierakstus par statistiskajām vienībām;

— papildus attiecībā uz datu avota (17) datiem, kuru pamatā ir anketas: jebkādu pasākumu, lai noteiktu un ierobežotu informācijas trūkumu par vienību, vai citiem pasākumiem, lai izlabotu datu apkopošanas laikā pieļautās kļūdas.

2.2. Temati

Dati, kas paredzēti 2.2.1. punktā, ir jāsniedz attiecībā uz visām ģeogrāfiskajām teritorijām šādos līmeņos: valsts līmenī, NUTS 1, NUTS 2. Paskaidrojošie metadati, kas paredzēti 2.2.2. punktā, ir jāsniedz valsts līmenī.

2.2.1. Dati

(1) Uzskaites iedzīvotāji ( 18 ): absolūtā vērtība.

(2) To ierakstu ( 19 ) skaits, kas ietver informāciju par tematu: nenovērtētā ( 20 ) absolūtā vērtība, uzskaites iedzīvotāju nenovērtētā (20) procentuālā attiecība.

(3) To attiecināto ierakstu (19) ( 21 ) skaits, kas ietver informāciju par tematu: nenovērtētā (20) absolūtā vērtība, uzskaites iedzīvotāju nenovērtētā (20) procentuālā attiecība.

(4) Atsevišķa punkta attiecināšana (19) , (21) uz tematu: nenovērtētā (20) absolūtā vērtība, uzskaites iedzīvotāju nenovērtētā (20) procentuālā attiecība.

(5) Informācijas trūkums (19) par atsevišķu punktu (pirms punkta attiecināšanas) attiecībā uz tematu: nenovērtētā (20) absolūtā vērtība, uzskaites iedzīvotāju nenovērtētā (20) procentuālā attiecība.

(6) Neattiecināto novērojumu skaits par tematu (19) , ( 22 ): nenovērtētā (20) absolūtā vērtība, uzskaites iedzīvotāju nenovērtētā (20) procentuālā attiecība.

(7) Nosūtītie dati ( 23 ) attiecībā uz hiperkubiem, kas noteikti III pielikuma tabulā attiecībā uz konkrēto tematu ( 24 ): absolūtā vērtība, uzskaites iedzīvotāju procentuālā attiecība.

(8) Neattiecināto datu ierakstu (19) skaits, kas ietver neattiecinātu informāciju par tematu, kurš sadalīts saskaņā ar III pielikuma tabulā izklāstīto hiperkubu attiecībā uz konkrēto tematu (24) : nenovērtētā (20) absolūtā vērtība, uzskaites iedzīvotāju nenovērtētā (20) procentuālā attiecība.

(9) Papildus attiecībā uz tematiem, par kuriem ir apkopota informācija, izmantojot paraugu: variāciju koeficients ( 25 ) attiecībā uz šūnām hiperkubā, kas izklāstīts III pielikumā attiecībā uz konkrēto tematu (24) .

2.2.2. Paskaidrojošie metadati

Paskaidrojošie metadati ietver aprakstus par metodi, ko izmanto, lai apstrādātu atsevišķu punktu neatbilstību konkrētajam tematam.

Attiecībā uz tematiem, par kuriem informācija ir apkopota, izmantojot paraugu, metadati ietver arī aprakstus attiecībā uz

— paraugu,

— iespējamo neobjektivitāti aprēķinā paraugpieņēmumu kļūdu dēļ,

— formulām un algoritmiem, ko izmanto standarta kļūdas aprēķināšanai.

3. LAICĪGUMS UN PUNKTUALITĀTE

Valsts līmenī ir jāsniedz šāda informācija:

(1) kalendāra datums(-i), kad veikta datu nosūtīšana Komisijai (Eurostat), sadalot pa hiperkubiem (7) ;

(2) kalendāra datums(-i), kad veikta būtiska nosūtīto datu pārskatīšana, sadalot pa hiperkubiem (7) ;

(3) kalendāra datums(-i), kad veikta metadatu ( 26 ) nosūtīšana.

Būtisku pārskatīšanu gadījumā 2014. gada 1. aprīlī vai vēlāk dalībvalstīm ir Komisijai (Eurostat) atsevišķi jāziņo par attiecīgo(-ajiem) kalendāra datumu(-iem) nedēļas laikā pēc katras būtiskās pārskatīšanas.

4. PIEEJAMĪBA UN SKAIDRĪBA (PĒC IZVĒLES)

Dalībvalstis var iesniegt ziņojumus par piekļuves nosacījumiem datiem un metadatiem, ko tās padara pieejamus no saviem 2011. gada iedzīvotāju un mājokļu uzskaites datiem, tai skaitā par datiem saistībā ar plašsaziņas līdzekļiem, atbalstu, dokumentāciju, cenu politiku un/vai jebkādiem ierobežojumiem.

5. SALĪDZINĀMĪBA

Attiecībā uz katru tematu dalībvalstīm ir jāziņo par jebkādu definīciju vai praksi dalībvalstī, kas varētu pasliktināt ES mēroga datu salīdzināmību.

6. SASKAŅOTĪBA

Attiecībā uz katru tematu, kas attiecas uz personu skaitu (8) , dalībvalstīm ir jāsniedz informācija par vidējo absolūto novirzi ( 27 ) attiecībā uz šūnu vērtībām hiperkubos, kas izklāstīti III pielikumā (24) .









III PIELIKUMS

Salīdzinošās tabulas kvalitātes novērtēšanai

Attiecībā uz izklāstītajiem hiperkubiem ir jāsniedz šādi dati:

— visi temati, kā paredzēts II pielikumā, 2.2.1, 7. un 8. punktā,

— temati, par kuriem informācija ir apkopota, izmantojot paraugu, kā paredzēts II pielikumā, 2.2.1. un 9. punktā,

— saskaņotība starp hiperkubiem ( 28 ), kā paredzēts II pielikumā un 6. punktā.







Temats(-i) References hiperkuba Nr. (1), (2) Salīdzinošās tabulas kvalitātes novērtēšanai Kopā Dalījumi (3) Dzimums, vecums 42 Iedzīvotāju kopskaits GEO.L. SEX. AGE.H. Pašreizējās aktivitātes statuss 18 Iedzīvotāju kopskaits GEO.L. SEX. AGE.M. CAS.L. Darbavietas atrašanās vieta 22 Iedzīvotāju kopskaits LPW.L. SEX. AGE.M. Apdzīvota vieta 4 Iedzīvotāju kopskaits GEO.L. SEX. AGE.M. LOC. Juridiskais ģimenes stāvoklis 18 Iedzīvotāju kopskaits GEO.L. SEX. AGE.M. LMS. Profesija 13 Iedzīvotāju kopskaits GEO.L. SEX. AGE.M. OCC. Rūpniecība 14 Iedzīvotāju kopskaits GEO.L. SEX. AGE.M. IND.H. Nodarbinātības statuss 12 Iedzīvotāju kopskaits GEO.L. SEX. AGE.M. SIE. Iegūtā izglītība 14 Iedzīvotāju kopskaits GEO.L. SEX. AGE.M. EDU. Dzimšanas valsts/vieta 45 26 Iedzīvotāju kopskaits GEO.L. SEX. AGE.M. POB.M. GEO.N. SEX. AGE.M. POB.H. Valstiskā piederība 45 27 Iedzīvotāju kopskaits GEO.L. SEX. AGE.M. COC.M. GEO.N. SEX. AGE.M. COC.H. Ierašanās gads valstī 25 Iedzīvotāju kopskaits GEO.L. SEX. AGE.M. YAE.L. Pastāvīgā dzīvesvieta gadu pirms tautas skaitīšanas 17 Iedzīvotāju kopskaits GEO.L. SEX. AGE.M. ROY. Mājsaimniecības statuss 1 Iedzīvotāju kopskaits GEO.L. SEX. AGE.M. HST.H. Ģimenes statuss 6 Iedzīvotāju kopskaits GEO.L. SEX. AGE.M. FST.H. Ģimenes kodola veids, ģimenes kodola lielums (pēc izvēles) 52 Visu ģimeņu skaits GEO.L. TFN.H. SFN.H. Privātās mājsaimniecības veids, privātās mājsaimniecības lielums (pēc izvēles) 5 Visu privāto mājsaimniecību skaits GEO.L. TPH.H. SPH.H. Mājsaimniecības īpašumtiesību statuss (pēc izvēles) 5 Visu privāto mājsaimniecību skaits GEO.L. TSH. SPH.H. Mājokļu apstākļi 38 Iedzīvotāju kopskaits GEO.L. SEX. AGE.M. HAR.L. Dzīvojamo telpu veids (pēc izvēles) 59 Visu dzīvojamo telpu skaits GEO.L. TLQ. Tradicionālo mājokļu apdzīvotības statuss (pēc izvēles) 53 Visu tradicionālo mājokļu skaits GEO.L. OCS. Īpašumtiesību veids (pēc izvēles) 41 Visu apdzīvoto tradicionālo mājokļu skaits GEO.L. OWS. Iemītnieku skaits, dzīvojamā platība un/vai dzīvojamo vienību istabu skaits (pēc izvēles) 41 Visu apdzīvoto tradicionālo mājokļu skaits GEO.L. NOC.H. (UFS. vai NOR.) Iemītnieku skaits, iedzīvotāju blīvuma standarts (pēc izvēles) 41 Visu apdzīvoto tradicionālo mājokļu skaits GEO.L. NOC.H. (DFS. vai DRM.) Ūdensvads (pēc izvēles) 41 Visu apdzīvoto tradicionālo mājokļu skaits GEO.L. WSS. Tualete (pēc izvēles) 41 Visu apdzīvoto tradicionālo mājokļu skaits GEO.L. TOI. Vanna/duša (pēc izvēles) 41 Visu apdzīvoto tradicionālo mājokļu skaits GEO.L. BAT. Apkures veids (pēc izvēles) 41 Visu apdzīvoto tradicionālo mājokļu skaits GEO.L. TOH. Mājokļu iedalījums pēc ēkas tipa (pēc izvēles) 53 Visu tradicionālo mājokļu skaits GEO.L. TOB. Mājokļu iedalījums pēc uzcelšanas laika (pēc izvēles) 53 Visu tradicionālo mājokļu skaits GEO.L. POC. (*1) Kā uzskaitīts Regulas (ES) Nr. 519/2010 I pielikumā. (*2) Attiecībā uz tematiem, kad datu ierakstus novērtē vajadzīgo statistisko rezultātu izstrādes laikā, turpmāk references hiperkubā izmantotie novērtējumi nodrošina pamatu ar kvalitāti saistītiem datiem, kā paredzēts II pielikumā, 2.2.1., 7., 8. un 9. punktā. (*3) Kods identificē dalījumu, kā norādīts saskaņā ar šo kodu Regulas (EK) Nr. 1201/2009 pielikumā.

References hiperkubi ( 29 ) attiecībā uz nozīmīgumiem wsākotnējais, kas minēti II pielikumā, 2.1.1., 5. un 6. punktā, ir:

— hiperkubs (29) Nr. 42 attiecībā uz fiziskām personām ( 30 );

— hiperkubs (29) Nr. 52 attiecībā uz ģimenēm (30) ;

— hiperkubs (29) Nr. 5 attiecībā uz privātām mājsaimniecībām (30) ;

— hiperkubs (29) Nr. 59 attiecībā uz dzīvojamām telpām (30) ;

— hiperkubs (29) Nr. 53 attiecībā uz tradicionāliem mājokļiem (30) .